ПРОЕКТ НА ДОГОВОР
ЗА ВЪЗЛАГАНЕ НА ОБЩЕСТВЕНА ПОРЪЧКА

Днес ....................2017 год., в гр. Пловдив, между:

1. „УМБАЛ СВЕТИ ГЕОРГИ” ЕАД, с ЕИК 115576405, със седалище и адрес на управление: гр. Пловдив, бул. „Пещерско шосе” № 66, представлявана от проф. д-р Карен Джамбазов д.м. – Изпълнителен директор, и Марияна Гешева – главен счетоводител, наричана за краткост ВЪЗЛОЖИТЕЛ
И
2. ……………………………………………………………………., със седалище и адрес на управление: гр…………………………………………, представляван от …………………………………………………………….., наричан по-долу за краткост ИЗПЪЛНИТЕЛ, 
наричани заедно „Страните“, а всеки един от тях поотделно „Страна“

на основание чл. 112, ал. 1 от Закона за обществените поръчки (ЗОП) и във връзка с одобрен от Изпълнителния Директор  на УМБАЛ „Свети георги „ЕАД  – гр. Пловдив протокол от ….. на оценителната комисия за избора на изпълнител на обществената поръчка с предмет: „Предоставяне на услуги от оператори на подвижни (мобилни) обществени далекосъобщителни телефонни мрежи”, 
се сключи този договор („Договора“) за следното

ПРЕДМЕТ НА ДОГОВОРА

Чл. 1. (1) Възложителят възлага, а Изпълнителят приема да предоставя електронни съобщителни услуги чрез свои обществени мобилни наземни мрежи по стандарти GSM и UМТS за нуждите на УМБАЛ „Свети Георги" ЕАД, в съответствие с изискванията, наричани за краткост „Услугите“ заложени в Разрешението на ИЗПЪЛНИТЕЛЯ за осъществяване на обществени електронни съобщения чрез мобилни наземни мрежи.
(2) Изпълнителят предоставя Услугите по чл. 1, ал. 1 като доставя на Възложителя СИМ карти при условията, описани в приложенията от настоящия договор.

Чл. 2. 	ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение и Ценовото предложение на ИЗПЪЛНИТЕЛЯ, съставляващи съответно Приложения №№ 1, 2, и 3 към този Договор („Приложенията“) и представляващи неразделна част от него. 

Чл. 3. В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.

СРОК НА ДОГОВОРА. СРОК И МЯСТО НА ИЗПЪЛНЕНИЕ

Чл. 4. Договорът влиза в сила на посочената в началото му дата, на която е подписан от Страните, но не по-рано от 23.06.2017г. и е със срок на действие до изпълнение на всички поети от Страните задължения по Договора, но за не повече от 12 (дванадесет) месеца, считано от датата на сключването му, като следва да се имат предвид възможностите за удължаване на срока на договора с още 6 (шест) месеца. 

Чл. 5. Срокът на Договора е 12 (дванадесет) месеца или до достигане на предвидената в него максимална стойност по чл. 8, ако това условие настъпи по-рано. При липса на договор, сключен в рамките на 12 месечния срок, настоящият договор продължава своето действие, но не повече от 6 (шест) месеца.

Чл. 6. Изпълнението на Договора започва от подписавнето му, но не по-рано от 23.06.2017г.

Чл. 7. Мястото на изпълнение на Договора е територията на Република България и чужбина при предоставяне на услугата „роуминг".

ЦЕНА, РЕД И СРОКОВЕ ЗА ПЛАЩАНЕ. 

Чл. 8. (1) ВЪЗЛОЖИТЕЛЯТ се задължава да заплаща предоставените услуги по цени, определени съгласно приложенията на настоящия договор.
	(2) В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или членовете на ръководния състав, които ще отговарят за изпълнението /и за неговите подизпълнители – ако е приложимо/, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.
	(3) Цената, посочена в ал. 1, е крайна за отделните дейности, свързани с изпълнението на Услугите, посочени в Ценовото предложение на ИЗПЪЛНИТЕЛЯ, за времето на изпълнение на Договора и не подлежи  на промяна освен в случаите, изрично уговорени в този Договор и в съответствие с разпоредбите на ЗОП.

Чл. 9. ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:
	9.1. Заплащането на Услугите, предоставяни по настоящия Договор, се извьршва в български лева по банков път в срок до 60 дни, считано от датата на издаване на фактура за дължимите суми.
	9.2.  Изпълнителят издава на Възложителя ежемесечно фактура за предоставените и ползвани от Възложителя Услуги.
	9.3. Във фактурата по ал. 1 се посочват броят, видът и цените на предоставените и ползвани от Възложителя Услуги за съответния месец.
	
Чл. 10. (1) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ: 

	Банка:	…………………………….
	BIC:	…………………………….
	IBAN:	…………………………….

	(2) Изпълнителят е длъжен да уведомява писмено Възложителя за всички последващи промени по ал. 1 в срок от 3 /три/ дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

Чл. 11. (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответния, заедно с искане за плащане на тази част пряко на подизпълнителя.
	(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.
	(3) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в сроковете и въз основа на документите, посочени в този раздел. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.
ПРАВА И ЗАДЪЛЖЕНИЯ НА СТРАНИТЕ
Чл. 12. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

Общи права и задължения на ИЗПЪЛНИТЕЛЯ

Чл. 13. ИЗПЪЛНИТЕЛЯТ има право:	
	1. да получи възнаграждение в размера, сроковете и при условията по чл. 8 – 11 от договора;
	2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
  	
Чл. 14. ИЗПЪЛНИТЕЛЯТ се задължава:
	1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;
	2. да представи на ВЪЗЛОЖИТЕЛЯ необходимите документи и материали, свързани с Договора с необходимото съдържание за използването на Услугата по предназначение;
	3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
	4. да изпълнява всички законосъобразни указания и изисквания на ВЪЗЛОЖИТЕЛЯ;
	5. да пази поверителна Конфиденциалната информация, в съответствие с уговореното в чл. 33 от Договора;  
	6. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП.
	7. да участва във всички работни срещи, свързани с изпълнението на този Договор;
	8. да не преустановява изпълнението на услугите от предмета на договора, ако ВЪЗЛОЖИТЕЛЯТ не е извършил до 5 месечни плащания.
	9. да предоставя услугите при условията на настоящия Договор в съответствие с изискванията, заложени в Разрешението на Изпълнителя за осъществяване на обществени електронни съобщения чрез мобилни наземни мрежи GSM и UMTS;
	10. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 7 (седем) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП;
	11. Подизпълнителите нямат право да превъзлагат една или повече от дейностите, които са включени в предмета на договора за подизпълнение.
	12. ИЗПЪЛНИТЕЛЯТ може да извърши замяна или включване на подизпълнител по време на изпълнение на договора по изключение, когато възникне необходимост, ако са изпълнени едновременно следните условия:
 	1. за новия подизпълнител не са налице основанията за отстраняване в процедурата по ЗОП;
 	2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
	13. При замяна или включване на подизпълнител ИЗПЪЛНИТЕЛЯТ представя на ВЪЗЛОЖИТЕЛЯ всички документи, които доказват изпълнението на условията по предходната точка преди извършването на замяната.
	Независимо от възможността за използване на подизпълнители отговорността за изпълнение на договора за обществена поръчка е на ИЗПЪЛНИТЕЛЯ.

Общи права и задължения на ВЪЗЛОЖИТЕЛЯ

Чл. 15. ВЪЗЛОЖИТЕЛЯТ има право:
	1. да изисква и да получава Услугите в уговорените срокове, количество и качество;
	2. да ползва Услугите, предмет на този Договор, в съответствие с изискванията на Общите условия за мобилна телефония, настоящия Договор и Приложенията към него.
	3. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;
	4. да осъществява текущ контрол при изпълнение на Договора, без с това да
затруднява оперативната дейност на Изпълнителя;
	5. по   всяко   време   да   получава   информация   от   Изпълнителя   относно
дължимите от него суми за използваните Услуги по настоящия Договор;
	6. да иска от Изпълнителя да изпълни възложените Услуги и доставки
в срок без отклонение от договореното и без недостатъци.

Чл. 16. ВЪЗЛОЖИТЕЛЯТ се задължава:
	1. да определи и оправомощи лице за осъществяване на връзка с представители на ИЗПЪЛНИТЕЛЯ и за подписване на приемо-предавателни протоколи и/или други необходими документи за или свързани с доставянето на Услугите по Договора;
	2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
	3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
	4. да пази поверителна Конфиденциалната информация, в съответствие с уговореното в чл. 31 от Договора;
	5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

ПРЕДАВАНЕ И ПРИЕМАНЕ НА ИЗПЪЛНЕНИЕТО

Чл. 17. Изпълнението на Услугите се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („Приемо-предавателен протокол“).

Чл. 18. (1) ВЪЗЛОЖИТЕЛЯТ има право:
	1. да приеме изпълнението, когато отговаря на договореното;
	2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;
	3. да откаже да приеме изпълнението в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора/резултатът от изпълнението става безполезен за ВЪЗЛОЖИТЕЛЯ.
САНКЦИИ ПРИ НЕИЗПЪЛНЕНИЕ
Чл. 19. (1) За неизпълнение на задълженията си по заплащане на услугите по настоящия договор ВЪЗЛОЖИТЕЛЯТ дължи неустойка за забава в размер на 0,02 % (нула цяло нула две на сто)на ден върху стойността на неизпълнението в договорените срокове задължение, но не повече от 2 % (две на сто) от стойността на неизпълнението. Страните се съгласяват, че уговорената неустойка компенсира изцяло забавата и че не си дължат лихви за целия период на забавата. В случай, че ИЗПЪЛНИТЕЛЯТ счита, че в следствие на забавата е претърпял вреди над предвидената неустойка, техният размер подлежи на доказване и не се презумира с размер на законната лихва.
	(2) При забава за изпълнение на някое от задълженията си по настоящия договор, ИЗПЪЛНИТЕЛЯТ дължи неустойка в размер на 2 % (две на сто) за стойността на съответния период за всеки ден забава, но не повече от 5 % (пет на сто) от стойността на договора.

Чл. 20. При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да прекрати договора и да получи обезщетение за претърпените вреди. 

Чл. 21. При прекратяване или разваляне на договора от страна на ВЪЗЛОЖИТЕЛЯТ, независимо от причините, ВЪЗЛОЖИТЕЛЯТ не дължи обезщетение.

Чл. 22. Плащането на неустойките, уговорени в този Договор, не ограничава правото на ВЪЗЛОЖИТЕЛЯТ да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

ПРЕКРАТЯВАНЕ НА ДОГОВОРА

Чл. 23. (1) Този Договор се прекратява:
 	1. с изтичане на срока по чл. 5 от Договора или с достигане на максимално допустимата Стойност на Договора - 69 999 лв. без ДДС;
	2. с изпълнението на всички задължения на Страните по него; 
	3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (седем) дни от настъпване на невъзможността и да представи доказателства; 
	4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
	5. при условията по чл. 5, ал. 1, т. 3 от ЗИФОДРЮПДРСЛ;
	6. при нов договор със същия предмет, сключен по реда на ЗОП.
	(2) Договорът може да бъде прекратен
	1.по взаимно съгласие на Страните, изразено в писмена форма;
	2.когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

Чл. 24. (1) ВЪЗЛОЖИТЕЛЯТ може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
	(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: 
1. когато ИЗПЪЛНИТЕЛЯТ не е започнал изпълнението на Услугите в срок до 30 (тридесет) дни, считано от Датата на влизане в сила;
2. ИЗПЪЛНИТЕЛЯТ е прекратил изпълнението на Услугите за повече от 30 (тридесет) дни;
3. ИЗПЪЛНИТЕЛЯТ е допуснал съществено отклонение от Техническата спецификация и Техническото предложение.
	(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

Чл. 25. Във всички случаи на прекратяване или разваляне на договора ВЪЗЛОЖИТЕЛЯТ не дължи обезщетение на ИЗПЪЛНИТЕЛЯ за претърпени вреди, пропуснати ползи или друго.
 
Чл. 26. Във всички случаи на прекратяване на Договора, освен при прекратяване на юридическо лице – Страна по Договора без правоприемство:
	1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и
	2. ИЗПЪЛНИТЕЛЯТ се задължава:
	а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
	б) да предаде на ВЪЗЛОЖИТЕЛЯ всички отчети/разработки/доклади и/или други документи, изготвени от него в изпълнение на Договора до датата на прекратяването; и
	в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

Чл. 27. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги. 
ОБЩИ РАЗПОРЕДБИ
Дефинирани понятия и тълкуване 
	
Чл. 28. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
	(2) При противоречие между различни разпоредби или условия, съдържащи се в Договора и Приложенията, се прилагат следните правила:
	1. специалните разпоредби имат предимство пред общите разпоредби;
	2. разпоредбите на Приложенията имат предимство пред разпоредбите на Договора.

Спазване на приложими норми 

Чл. 29. При изпълнението на Договора, ИЗПЪЛНИТЕЛЯТ и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност,   всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност 

Чл. 30. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.
	(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
	(3) Не се счита за нарушение на задълженията за неразкриване на Конфиденциална информация, когато:
	1. информацията е станала или става публично достъпна, без нарушаване на този Договор от която и да е от Страните;
	2. информацията се изисква по силата на закон, приложим спрямо която и да е от Страните; или
	3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;
В случаите по точки 2 или 3 Страната, която следва да предостави информацията, уведомява незабавно другата Страна по Договора.
	(4) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица. 
Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

Публични изявления

Чл. 31. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

Чл. 32. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения

Чл. 33. (1) Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.
 	(2) Предвидени възможности за изменение на настоящия договор, съгласно чл. 116, ал.1, т. 1 от ЗОП, са следните:
1. При липса на нов договор със същия предмет, сключен по реда на ЗОП, договорът продължава своето действие до сключването на нов договор, но не повече от 6 (шест) месеца. 
2. Намаляване на стойността на договора в интерес на Възловителя поради отпадане на дейности или намаляване на договорените цени.

Непреодолима сила

Чл. 34. (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила. 
	(2) За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.
	(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
	(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.
	(5) Не може да се позовава на непреодолима сила Страна: 
	1. която е била в забава или друго неизпълнение преди настъпването на непреодолима сила;
	2. която не е информирала другата Страна за настъпването на непреодолима сила; или
	3. чиято небрежност или умишлени действия или бездействия са довели до невъзможност за изпълнение на Договора.
	(6) Липсата на парични средства не представлява непреодолима сила.

Нищожност на отделни клаузи

Чл. 35. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава. 

Уведомления

Чл. 36. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
	(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:
Адрес за кореспонденция: гр. Пловдив, бул. „Пещерско шосе“ № 66 
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….

2. За ИЗПЪЛНИТЕЛЯ: 
Адрес за кореспонденция: ………………….
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….

	(3) За дата на уведомлението се счита:
	1. датата на предаването – при лично предаване на уведомлението;
	2. датата на пощенското клеймо на обратната разписка – при изпращане по пощата;
	3.  датата на доставка, отбелязана върху куриерската разписка – при изпращане по куриер;
	3. датата на приемането – при изпращане по факс;
	4. датата на получаване – при изпращане по електронна поща. 

	(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
	(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

Приложимо право

Чл. 37. За неуредените в този Договор въпроси се прилагат разпоредбите на действащото българско законодателство.

Разрешаване на спорове

Чл. 38. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

Чл. 39. Този Договор се състои от 10 (десет) страници и е изготвен и подписан в 3 (три) еднообразни екземпляра – по един за ИЗПЪЛНИТЕЛЯ и два за ВЪЗЛОЖИТЕЛЯ.

Приложения:

Чл. 40. (1) Към този Договор се прилагат и са неразделна част от него следните приложения:
	Приложение № 1 – Техническа спецификация;
	Приложение № 2 – Техническо предложение на ИЗПЪЛНИТЕЛЯ;
	Приложение № 3 – Ценово предложение на ИЗПЪЛНИТЕЛЯ.
	(2) При подписването на настоящия договор ИЗПЪЛНИТЕЛЯТ представи необходимите документи, съгласно ЗОП, както и декларация по чл. 4, ал. 7 и по чл. 6, ал. 5, т. 3 ЗМИП и декларация по по чл. 6, ал. 2 ЗМИП, които са разделна част от договора

ЗА ВЪЗЛОЖИТЕЛЯ:					ЗА ИЗПЪЛНИТЕЛЯ:

Образеци на декларации по ЗМИП
ДЕКЛАРАЦИЯ 
по чл. 6, ал. 2 ЗМИП 

Долуподписаният/ата: ..............................................................................................................,
(име, презиме, фамилия)
ЕГН ............................................................................................................................................., 
постоянен адрес ........................................................................................................................, 
гражданство .............................................................................................................................., 
документ за самоличност ………………………………………………….…………........, 
в качеството ми на ...........................................................,  на ……………………………………………., вписано в ..................................................., с ЕИК/БУЛСТАТ …………………………………… ...................................................., данъчен № ...................................................................................................,
Декларирам, че действителен собственик по смисъла на чл. 6, ал. 2 ЗМИП във връзка с чл. 3, ал. 5 ППЗМИП на горепосоченото юридическо лице, на ЕТ е/са следното физическо лице/следните физически лица:
1.....................................................................................................................................................
(име, презиме, фамилия)
ЕГН ............................................................................................................................................., 
постоянен адрес ........................................................................................................................, 
гражданство .............................................................................................................................., 
документ за самоличност ………………………………………………….…………........,
2.....................................................................................................................................................
(име, презиме, фамилия)
ЕГН ............................................................................................................................................, 
постоянен адрес........................................................................................................................., 
гражданство................................................................................................................................, 
документ за самоличност …………………………………………………….…………........, 
Попълва се толкова пъти, колкото е необходимо!
Известна ми е наказателната отговорност по чл. 313 от Наказателния кодекс за деклариране на неверни обстоятелства.
Дата на деклариране:                                                                        Декларатор: 
........................                                                                                                     ................... 
                                                                                                                           (подпис) 

ДЕКЛАРАЦИЯ 
по чл. 4, ал. 7 и по чл. 6, ал. 5, т. 3 ЗМИП

Долуподписаният/ата: ….................................................................... …………………..........,
(име, презиме, фамилия)
ЕГН .................................................................................................................................. …….., 
постоянен адрес ........................................................................................................... ……....., 
гражданство ................................................................................................................. ……...., 
документ за самоличност ……………………………….………….…………………......., 
в качеството ми на .........................................................,  на ……………………………., вписано в .............................................., с ЕИК/БУЛСТАТ……………… ............................., 
данъчен № ...............................................................................................................................,

Декларирам, че паричните средства - предмет на посочената тук операция (сделка) имат следния произход:...................................................................................................................................... 
.......................................................................................................................................................
Известна ми е наказателната отговорност по чл. 313 от Наказателния кодекс за деклариране на неверни обстоятелства.

Дата на деклариране:                                                                                 Декларатор: 
........................                                                                                              ........................ 
                                                                                                                           (подпис)